Klaas Koopmans

Klaas Koopmans (Garyp, 7 augustus 1920 - Burgum, 20 jannewaris 2006) wie in Frysk keunstskilder. Hy wie ien fan de belangrykste ekspresjonisten út Fryslân.

Nei de legere skoalle waard hy ferver by syn heit. Yn 1942 folge hy tekenlessen fan Klaas Kloek út Twizel en Herman Dijkstra (1904-1976) fan Grins. Nei de oarloch troude er mei Hinke Maria Bosma. Hy skildere benammen lânskippen en minsken om him hinne. Teffens waard er ferneamd fan syn tekeningen dy't er makke fan pasjinten yn de psychiatryske sikehuzen fan Frjentsjer en Feanhuzen dêr't er sels opnaam wie. Klaas Koopmans siet nei de oarloch by de Fryske skildersgroep ”Yn'e Line”.

Yn 2005 kaam der in byld fan him yn Garyp. Nei syn dea yn 2006 waard in eksposysje oan him wijd yn Museum Belvedêre.

Yn 2009 waard de film De kracht van kwetsbaarheid fan Auke de Witte út Frjentsjer ûnderskieden mei de publykspriis by de NOVA-Noardwedstryd. De dokumintêre giet oer it libben fan Klaas Koopmans.

 Keppelings om utens 
 Wurk fan Klaas Koopmans
 RKD, biografyske gegevens

Kategory:Frysk keunstskilder
Kategory:Persoan berne yn Garyp
Kategory:Persoan stoarn yn Garyp
Kategory:Persoan berne yn 1920
Kategory:Persoan stoarn yn 2006